Craig Cameron Mello

Craig Cameron Mello (sündinud 18. oktoobril 1960) on Ameerika Ühendriikide bioloog ja molekulaarmeditsiini professor Massachusettsi ülikooli meditsiinikoolis Worcesteris. 2006. aastal pälvis ta koos Andrew Fire'iga RNA interferentsi avastamise eest Nobeli füsioloogia- või meditsiiniauhinna. Uurimus tehti Massachusettsi ülikooli meditsiinikoolis ja avaldati 1998. aastal. Mello on alates 2000. aastast teadur Howard Hughesi meditsiiniinstituudis. Mello sündis Connecticuti osariigis New Havenis 1960. aastal James ja Sally Mello kolmanda lapsena. Tema isa oli paleontoloog ja ema kunstnik, nad kohtusid Browni ülikoolis õppimise ajal. Tema isapoolsed vanavanemad rändasid USA-sse Assooridelt. James Mello sai doktorikraadi paleontoloogias Yale'i ülikoolis 1962. aastal. Mello perekond kolis Virginia osariiki Falls Churchi, et James saaks võtta vastu ametikoha Washingtonis asuvas Ameerika Ühendriikide Geoloogiateenistuses (USGS). Ta kasvatati üles roomakatoliiklasena. Pärast lühikest elamist Falls Churchis kolis pere Fairfaxi linna, kuna James Mello lahkus USGS-ist ja asus tööle Smithsoniani loodusloomuuseumis direktori assistendina. Mello õppis Virginia osariigis Fairfaxi keskkoolis. Pärast keskkooli lõpetamist õppis Mello Browni ülikoolis biokeemia ja molekulaarbioloogia erialal. Mello ei lasknud kunagi rakubioloogiaõpetajal Kenneth Milleril loengut lõpetada, küsimata temalt loengus käsitletud teemade kohta rohkem viiteid, küsimusi või tõendeid. Ta sai bakalaureusekraadi 1982. aastal. Mello jätkas teadustööd Colorado ülikoolis molekulaar-, raku- ja arengubioloogia erialal koos David Hirshiga. Pärast seda, kui Hirsh otsustas ülikoolist lahkuda, läks Mello Harvardi ülikooli, kus ta jätkas teadustööd Dan Stinchcombi juures. Mello sai doktorikraadi Harvardis 1990. aastal. Ta läbis järeldoktorantuuri James Priessi laboris Fred Hutchinsoni vähiuuringute keskuses. 2006. aastal pälvisid Craig Cameron Mello ja Andrew Fire Nobeli auhinna 1998. aastal ajakirjas Nature avaldatud artikli eest, mis valmis koostöös kolleegide SiQun Xu, Mary Montgomery, Stephen Kostas ja Sam Driveriga. Artiklis tõestati, et raku geenide avaldumist saab mõjutada rakule võõraste RNA molekulidega. Võõrad RNA molekulid inhibeerivad mRNA liitumist raku oma RNA molekulidega, takistades geeni avaldumist. Andrew Fire'i Carnegie teadusinstituudis ja Craig Cameron Mello Massachusettsi ülikooli meditsiinikoolis tehtud uuringud näitasid, et RNA-l on geeniregulatsioonis võtmeroll. Riikliku Teaduste Akadeemia molekulaarbioloogia auhind 2003. aastal (koos Andrew Fire'iga) Rockefelleri ülikooli biomeditsiiniteaduste Wiley auhind 2003. aastal (koos Andrew Fire'i, Thomas Tuschli ja David Baulcombe'iga) 2005. aastal valiti Rahvusliku Teaduste Akadeemia liikmeks. Brandeisi ülikooli 2005. aasta silmapaistva meditsiinilise uurimistöö eest välja antud Lewis S. Rosenstieli auhind (koos Victor Ambrose'i, Andrew Fire'i ja Gary Ruvkuniga) Gairdneri fondi rahvusvaheline auhind 2005. aastal (koos Andrew Fire'iga) Massry preemia 2005. aastal (koos Andrew Fire'i ja David Baulcombe'iga) Paul Ehrlichi ja Ludwig Darmstaedteri preemia 2006. aastal (koos Andrew Fire'iga) Johnson & Johnsoni dr Paul Jansseni biomeditsiiniuuringute auhind 2006. aastal Nobeli füsioloogia- või meditsiiniauhind 2006. aastal (koos Andrew Fire'iga) 2007 sai Browni ülikooli audoktoriks. 2007 Ameerika saavutuste akadeemia kuldplaadi auhind 2008 sai Simmonsi kolledži audoktoriks. 2009 valiti Ameerika Filosoofiaseltsi liikmeks. "Craig C. Mello, Ph.D." Howard Hughes Medical Institute. Originaali arhiivikoopia seisuga 15.05.2013. Vaadatud 31.12.2007. "Autobiography of Craig Mello". The Nobel Foundation. Vaadatud 31.12.2007. Fire, Andrew; Xu, SiQun; Montgomery, Mary K.; Kostas, Steven A.; Driver, Samuel E.; Mello, Craig C. (1998). "Potent and specific genetic interference by double-stranded RNA in Caenorhabditis elegans". Nature. 391 (6669): 806–811. Bibcode:1998Natur.391..806F. DOI:10.1038/35888. PMID 9486653. "Golden Plate Awardees of the American Academy of Achievement". www.achievement.org. American Academy of Achievement. "APS Member History". search.amphilsoc.org. Vaadatud 23.04.2021.